Rikors ippreżentat fil-15 ta’ April 2025 – Mordalski vs EUIPO – Anita Food (ANITA)
(Kawża T-251/25)
Lingwa tar-rikors: il-Pollakk
Partijiet
Rikorrent: Grzegorz Mordalski (Działoszyn, il-Polonja) (rappreżentant: A. Korbela, avukat)
Konvenut: L-Uffiċċju tal-Proprjetà Intellettwali tal-Unjoni Ewropea
Parti oħra quddiem il-Bord tal-Appell: Anita Food, SA (Lima, il-Peru)
Informazzjoni dwar il-proċedimenti quddiem l-EUIPO
Proprjetarju tat-trade mark kontenzjuża: il-parti l-oħra quddiem il-Bord tal-Appell
Trade mark kontenzjuża kkonċernata: it-trade mark figurattiva tal-Unjoni Ewropea “ANITA” – Trade mark tal-Unjoni Ewropea Nru 8 109 993
Proċedimenti quddiem l-EUIPO: proċedimenti għal dikjarazzjoni ta’ invalidità
Deċiżjoni kkontestata: id-deċiżjoni tar-Raba’ Bord tal-Appell tal-EUIPO tal-5 ta’ Frar 2025 fil-Każ R 1567/2024-4
Talbiet
Ir-rikorrent jitlob li l-Qorti Ġenerali jogħġobha:
tannulla d-deċiżjoni tar-Raba’ Bord tal-Appell tal-EUIPO tal-5 ta’ Frar 2025, mogħtija fil-Każ R 156/2024-4, li tiċħad l-appell, u
tannulla (preċedentement għall-imsemmija deċiżjoni) id-deċiżjoni tad-Diviżjoni tal-Kanċellazzjoni tal-EUIPO tas-7 ta’ Ġunju 2024, mogħtija fil-Każ 47 087 C, li ċaħdet it-talba għal dikjarazzjoni ta’ invalidità tat-trade mark figurattiva tal-Unjoni bl-element verbali “ANITA”, trade mark tal-Unjoni Ewropea Nru 8 109 993, kif ukoll
terġa’ tibgħat quddiem l-EUIPO t-talba għal dikjarazzjoni ta’ invalidità, tal-1 ta’ Novembru 2020, tar-reġistrazzjoni, imressqa għal protezzjoni fit-18 ta’ Frar 2009 u protetta sat-18 ta’ Frar 2019, tat-trade mark figurattiva tal-Unjoni bl-element verbali Nru 8 109 993 irreġistrat f’isem Anita Food S.A.
tikkundanna lill-EUIPO għall-ispejjeż.
Motivi invokati
Ksur tal-Artikolu 60(1)(a) tar-Regolament (UE) 2017/1001 tal-Parlament Ewropew u tal-Kunsill;
Ksur tat-tieni sentenza tal-premessa 3 tad-Direttiva (UE) 2015/2436 tal-Parlament Ewropew u tal-Kunsill tas-16 ta’ Diċembru 2015 biex jiġu approssimati l-liġijiet tal-Istati Membri dwar it-trade marks 1, li tiggarantixxi li: “Il-protezzjoni tat-trade marks fl-Istati Membri teżisti flimkien mal-protezzjoni disponibbli fil-livell tal-Unjoni” – filwaqt li b’riżultat tal-interpretazzjoni tal-liġi mwettqa fid-deċiżjoni kkontestata seħħet is-sitwazzjoni fejn il-protezzjoni tat-trade mark disponibbli fuq il-livell tal-Unjoni teskludi l-protezzjoni tat-trade mark fi Stat Membru;
Ksur tal-Artikolu 7 tat-Trattat dwar il-Funzjonament tal-Unjoni Ewropea.
____________
1     ĠU 2015, L 336, p. 1, rettifika fil-ĠU 2016, L 110, p. 5.